cyanic-selkie/wikianc huggingface dataset:
Rooman valtakunnan kulttuuri
Käyttö- ja ylellisyysesineet
Varakkaat naiset korostivat asemaansa näyttävillä kampauksilla. Tasavallan aikana miehet eivät juurikaan kiinnittäneet huomiota hiustenleikkuuseen. Keisariajalla monimutkaisemmat kampaukset yleistyivät. Varhaisimpana aikoina miehet eivät ajaneet partaansa. Ilmeisesti kreikkalaisesta vaikutuksesta tasavallan lopunaikoina parrasta yleisesti luovuttiin. Parranajo oli ajan välineillä tuskallinen ja hidas operaatio. Parta yleistyi uudestaan keisari Hadrianuksen kaudella, kun keisari peitti kasvojensa arpia parralla. Keisari oli tärkeä jäljittelyn kohde ja parrankäyttö yleistyi nopeasti.
Naisten asema, yhteiskuntaluokat ja orjuus
Naisten asema oli Roomassa jonkin verran parempi kuin Kreikassa. Roomalainen yhteiskunta oli kuitenkin luonteeltaan patriarkaalinen. Naisilla ja miehillä ei ollut samoja oikeuksia, ja naisen asema hahmotettiin aina hänen miessukulaistensa kautta.
Toisin kuin kreikkalaiset orjat, roomalainen orja saattoi tulla vapautetuksi ja hänen lapsistaan saattoi tulla valtakunnan kansalainen. Tämä oli tärkeä sosiaalisen nousun väylä, joka toi uutta voimaa kangistuneisiin yläluokkiin ja hillitsi orjien luokkatietoisuuden syntyä. Orjien asema vaihteli suuresti. Heikoimmassa asemassa olleilla kaivosorjilla ei ollut paljoakaan yhteistä parhaan aseman saavuttaneiden rikkaiden roomalaisten yksityisorjien kanssa. Kuuluisa esimerkki orjien hyvästä kohtelusta on Cicero, joka kehitti orjiinsa henkilökohtaisen suhteen.
Roomalaisen sääty-yhteiskunnan tunnusmerkkejä
Patriisien ja plebeijien välinen valtataistelu päättyi noin 300-luvun puolivälissä eaa., kun plebeijit pääsivät joitakin pappisvirkoja lukuun ottamatta kaikkiin valtion virkoihin ja saivat niihin kiintiötkin. Tämän kehityskulun johdosta syntyi uusi luokka, virka-aateli nobilitas, joka muodostui korkeimmissa valtion viroissa olevista henkilöistä ja heidän perheistään. Tässä järjestelmässä oli normaalia ja hyväksyttävää nousta yhden sukupolven aikana yhden sosiaalisen asteen verran, mutta jos pyrki nousemaan enemmän kuin yhden asteen, sai helposti nimen homo novus, nousukas tai kiipijä.
Roomalaiset suhtautuivat yleensä palkattuun työhön torjuvasti. Ajateltiin, että henkilö, joka oli toisen palkkalainen, oli tehtävänsä ajan orjan asemassa (loco servorum). Tämän vuoksi esimerkiksi asianajajan tulkittiin olevan oikeudessa asiakkaansa suojelijana (patronus) eikä palkkalaisena. Tämän saama palkkiokaan ei ollut palkkaa vaan lahja, honorarium. Etelä-Euroopan maissa tämä hyvin kallis käytäntö on yhä voimassa asianajajien ja yksityislääkäreiden kohdalla. Vapaille miehille sopivat taidot, artes liberales, olivat tarkoin määritelty.
Cicero käsitteli tätä kysymystä laajasti teoksessaan De officiis (Velvollisuuksista). Hän kuvailee pitkän listan ammatteja ja tehtäviä, jotka eivät ole sopivia ja muuten vain muutamia muita, jotka ovat sopivia vapaiden kansalaisten alimmille luokille:
Kulttuuriperintö
Rooman kulttuuri jatkoi maailmanvalloitustaan kauan itse valtakunnan kukistumisen jälkeen. Rooman valtiorakenteen tuhonneet valloittajat itse asiassa ihailivat roomalaista kulttuuria ja omaksuivat lukuisia elementtejä siitä. Kirkko, joka oli alun perin lähtenyt muuttamaan Roomaa, omaksui nyt säilyttäjän roolin. Roomalaiset hoviseremoniat, latinan kieli ja roomalainen ajatustapa säilyivät parhaiten katolisen kirkon jumalanpalveluskaavoissa ja opissa. Rooman piispa eli paavi jopa omaksui pakanallisen pappistittelin pontifex maximus kasvattamaan arvovaltaansa.
Näkemys Roomasta esikuvallisena valtiona oli niin vahva, että vuonna 800 Kaarle Suuri kruunattiin keisariksi. Tämä uusi keisarius ei ollut uutta, vaan se nähtiin suorana jatkona Rooman keisariudelle. Keisarius säilyi merkittävänä valtapoolina paaviuden ohella läpi keskiajan.
Roomalainen kirjallisuus säilyi nykypäivään ennen muuta keskiaikaisen kopiointitradition myötä. Vaikka kristilliset kopioijat, esimerkiksi munkit, suhtautuivatkin epäillen pakanallisiin kirjoittajiin, muodostuivat tästä huolimatta muun muassa Cicero ja Caesar merkittäviksi.
Suomeen roomalainen kulttuuri – latinan kielen osalta – tuli noin 1200-luvulla ruotsalaisten välityksellä. Taiteessa roomalainen vaikutus näkyy klassisissa tyyleissä ja esimerkiksi renessanssin maalauksissa. Eräs ehkä liiaksi yksinkertaistava näkemys on nähdä länsimainen taide sarjana roomalaisen estetiikan uudelleentulkintoja: sarjana klassisia, klassisoivia ja uusklassisia kausia.
Nykyään roomalainen kulttuuriperintö näkyy kenties selvimmin siinä että latinalaiset aakkoset on maailman laajimmille levinnyt kirjoitusjärjestelmä. Nykymaailman valtioista 131, noin 2/3, käyttää latinalaisia aakkosia virallisena kirjoitusjärjestelmänään ja näiden maiden ulkopuolellakin valtaosa ihmisistä osaa lukea ja kirjoittaa sitä. Roomalainen laki toimii myös perustana säädösoikeudelle, joka on nykyään maailman yleisin lakijärjestelmä.
F. Sherwood Rowland
Franklin Sherwood Rowland (28. kesäkuuta 1927 Delaware, Ohio – 10. maaliskuuta 2012 ) oli yhdysvaltalainen kemisti. Hän sai Nobelin kemianpalkinnon 1995 yhdessä Mario J. Molinan ja Paul J. Crutzenin kanssa ilmakehän kemiallisista tutkimuksista, erityisesti otsonin muodostumisen ja hajoamisen tutkimuksesta.
Opiskeluaikanaan Rowland tapasi Joan Lundbergin, joka myös valmistui Chicagon yliopistosta. He menivät naimisiin kesäkuussa 1952 ja elokuussa samana vuonna Rowland sai väitöskirjansa valmiiksi. Perheeseen syntyi kaksi lasta, Ingrid ja Jeffrey.
Rowlandin saatua täyden professuurin Kansasin yliopistossa hän siirtyi vuonna 1964 Kalifornian yliopiston uudelle Irvinen kampukselle kemian professoriksi. Kuultuaan tammikuussa 1972 James Lovelockin esitelmän CFC-yhdisteistä Rowland alkoi pohtia mitä yhdisteille tapahtuu ilmakehässä. Mario Molina liittyi tutkimusryhmään myöhemmin samana vuonna ja yhdessä he alkoivat tutkia yhdisteiden kiertoa luonnossa. Kolmessa kuukaudessa he ymmärsivät, että kyseessä ei ollut pelkkä mielenkiintoinen tieteellinen ongelma vaan vakava uhka ympäristölle otsonikadon muodossa.
Molina ja Rowland julkaisivat tuloksensa Naturessa 1974. Tuloksiin suhtauduttiin aluksi epäillen, mutta myöhemmin selvisi, että todellisuudessa tuho on jopa pahempi kuin Molina ja Rowland olivat arvioineet.
MM-rallikausi 2002
MM-rallikausi 2002 oli rallin maailmanmestaruussarjan 30. kausi.
Kausi jäi historiaan Peugeot 206 WRC -auton täydellisesti hallitsemana kautena. Tämä oli tosin oleva viimeinen kausi, jolla Peugeot 206 WRC toi tallille sekä kuljettajien ja valmistajien mestaruuden. Grönholm otti uransa toisen mestaruuden, mutta muut Peugeot-kuljettajat eivät nousseet mitaleille. Grönholm varmisti mestaruuden jo ennen kauden loppua, mutta muista mitalisijoista taistelivat viimeisessä kisassa Fordin Carlos Sainz, Colin McRae, Subarun Petter Solberg ja Peugeot'n Richard Burns, Gilles Panizzi ja Harri Rovanperä. Kauden suurimmaksi pettymykseksi voi nostaa Mitsubishi-tallin, jonka kauden 2001 lopulla ensi kertaa mukaan tullut Mitsubishi Lancer WRC osoittautui pettymykseksi myös kaudella 2002. François Delecour ja Alister McRae eivät saaneet autoa vauhtiin ja talli vetäytyikin kauden 2003 sarjasta tarkoituksenaan kehittää autoaan ja palata vuonna 2004.
Kauden kulku lyhyesti
Monte Carlon ralli: Tammikuussa kausi käynnistyi Monte Carlon rallilla. Citroen-talli oli mukana Monte Carlossa, vaikka ei ajanutkaan koko sarjaa. Sebastien Loeb vakuutti vauhdillaan: nuorukainen piti takanaan Monte Carlon konkarit, Mäkisen, McRaen ja Sainzin. Sainz kärsi ohjaustehostimen rikkoutumisesta avauspäivänä, mutta toisena päivänä "Kuningas Carlos" iski vaativilla vuoristoteillä ja nousi kolmanneksi ohi McRaen ja Grönholmin, mutta nämä eivät olleet kaukana Sainzin takana. Sainz ei kuitenkaan pystynyt vastaamaan toisena olleen Subarun Tommi Mäkisen ja kisaa johtaneen Loebin vauhtiin. Vaikutti siltä, että tämä kaksikko ratkaisisi voiton keskenään. Sitten alkoi farssi. Citroen vaihtoi Loebille renkaat kielletyllä alueella ja siitä rankaistiin minuutin aikasakolla. Citroen esitti vetoomuksen, aikasakko peruttiin ja Loeb lähti johdossa päätöspäivään. Oli kuitenkin selvää, että rike oli tapahtunut ja sakko tultaisiin antamaan ennemmin tai myöhemmin. Mäkinen ei kuitenkaan lähtenyt haastamaan Loebia ja Loeb ajoi voittoon Mäkinen tullessa toiseksi. Sainz ratkaisi kolmannen tilan itselleen ajamalla toiseksi nopeimman ajan legendaarisella Sisteronen erikoiskokeella. McRae oli neljäs ja Grönholm viides. Loeb juhli voittoa, mutta seuraavalla viikolla aikasakko pantiin voimaan ja Mäkinen nousi ykköseksi. Tämä voitto oli jäävä Mäkisen loistavan uran viimeiseksi.
Ruotsin ralli: Ruotsissa saatiin esimakua Peugeot'n voittokulusta. Grönholm karkasi johtoon jo avauspäivänä ja tallikaveri Harri Rovanperä säesti kakkossijalla. Mäkinen keskeytti lumen tukittua Subarun jäähdyttimen. McRae oli kolmantena, mutta osuma kiveen rikkoi pyörän ja McRae putosi pisteiltä. Irtolumi tienpinnassa oli hyydyttänyt Sainzin vauhdin ensimmäisenä päivänä, mutta muiden ongelmien ja tasaisen vauhdin myötä Sainz nousi kolmanneksi. Freddy Loix oli murtanut jalkansa Monte Carlossa, mutta taisteli Hyundaillaan tiukasti pistesijoista neljäntenä. Päätöspäivänä Grönholm ja Rovanperä pitivät sijat yksi ja kaksi, mutta Sainz joutui koville Richard Burnsin löydettyä hurjan vauhdin. Sainz onnistui kuitenkin pitämään Burnsin takanaan muutamalla sekunnilla. Alister McRae oli neljäs ja isoveli Colin oli kuudes, kun yksityistallin Fordia ajanut Janne Tuohino otti tallipäällikkö Malcom Wilsonin pyynnöstä aikasakon pudoten seitsemänneksi. Korsikan ralli: Rallikaravaani siirtyi asfaltille Korsikan saarella. Odotusten mukaan Panizzi hallitsi tapahtumia Peugeot'llaan. Peugeot'n ylivoimaa kuvastaa se, että seuraavaksi ajoivat Peugeot'n Grönholm ja Richard Burns. Talli otti siis täydet valmistajien pisteet. Philippe Bugalski ajoi yksityistallin Citroenillaan neljänneksi ja Petter Solberg piti Sainzin takanaan olle viides. Sainz oli kuudes ja valitteli Pirellin renkaiden toimintaa asfaltilla. Michelin oli selkeästi parempi asfalttirengas. Ainoastaan kostealla asfaltilla Fordin ja Subarun kuljettajat pystyivät vastaamaan Michelineille.
Katalonian ralli: Peugeot'n ylivoima jatkui Katalonian asfalteilla. Panizzi otti taas voiton. Vauhti oli niin ylivoimaista, että Panizzilla oli aikaa tehdä "donitsit" Viladraun ek:lla, yleisön suosiman sillan edessä. Burns oli toinen ja Bugalski oli kolmas. Grönholm oli neljäs. Loput pistesijat miehittivät Pirelli-kuljettajat järjestyksessä Solberg, McRae. Uransa 155. MM ralliin startannut Sainz oli ajanut ulos testeissä ja vakiokartanlukija Luis Moya loukkaantui. Tästä syystä Marc Martí tuurasi Moyaa Kataloniassa. Tuuraus päättyi kuitenkin lyhyeen kun Sainz osui kiveen ja keskeytti, yrittäessään väistää katsojien autoa, joka oli pysäköity rallireitille. Marc Martí toimi myöhemmin Sainzin vakituisena kartanlukijana.
Kyproksen ralli: Kyproksella palattiin jälleen soralle. Nyt odotettiin Fordien ja Subarujen nousua kärkitaisteluun. Carlos Sainz putosi kuitenkin heti alussa vetoakselin rikkouduttua. Tommi Mäkinen oli lopulta kolmas, mutta Peugeot otti taas kaksoisvoiton Grönholmin voittaessa ja Burnsin ollessa toinen. Colin McRae johti vielä ennen päätöspäivää, mutta kaksi kertaa Focus kaatui katon kautta ympäri ja skotti putosi kuudenneksi. Grönholm näytti karkaavan MM sarjassa.
Argentiinan ralli: Argentiinassa ajettiin yksi kauden oudoimpia kisoja. Voitosta taistelivat Grönholm ja Mäkinen. Taistelu huipentui viimeisen päivän sekuntitaisteluihin. Grönholm ja Mäkinen taistelivat voitosta, Sainz ja Solberg sijasta neljä. Burns oli turvallisesti kolmantena. Mäkinen ajoi rajusti ulos. Auto kaatui kahdeksan kertaa, tämä oli Mäkisen uran pahin ulosajo. Miehistö oli onneksi ehjänä. Näin Grönholm ajoi voittoon ja Burns toiseksi. Sainz voitti Solbergin tiukassa sekutitaistossa. Grönholm kuitenkin hylättiin maalissa, sillä hän oli saanut apua oikutelleen auton käynnistykseen huoltomiehiltä paikassa missä tämä ei ollut sallittua. Näin Burns vaikutti ottavan voiton. Jälkitarkastuksessa kuitenkin havaittiin, että Peugeot'n vauhtipyörä oli alipainoinen. Tästä seurasi hylkäys. Näin voittoon nousi Sainz, toinen oli Solberg ja kolmas McRae.
Akropolis ralli: MM sarja jatkui Kreikassa. Tuttuun tapaan Ford Focukset olivat iskussa: McRae voitti ja Sainz oli kolmas. Väliin ehti vain Grönholm. Hyvää vauhtia esitti myös Fordin kolmoskuljettaja Viron Markko Märtin. Hän johti kisaa pitkään ylivoimaisesti, kunnes putosi rengasrikon myötä kärjestä. Mäkinen keskeytti renkaan irrottua.
Neste Rally Finland: Vuoden 2002 sorateiden GP oli totaalista Grönholmin hallintaa. Harri Rovanperä säesti kakkosena, mutta lauantaina pyöränripustus petti ja edessä oli keskeytys. Burns oli hurjassa vauhdissa ja johti kisaa, mutta hyppäsi Ouninpohjassa rajusti ja auto vaurioitui. Burns tyytyi kakkospaikkaan. Huimin sekuntitaistelu nähtiin kolmospaikasta, kun Sainz ja Solberg kisasivat pronssipaikasta. Taistelu huipentui viimeisille pätkille. Sainz ajoi pohjat päätöspäivänä, mutta otti ek:n lähdössä uransa ensimmäisen varaslähdön ja sai kymmenen sekunnin aikasakon. Solberg ohitti Sainzin ja vaikka Sainz tavoitti Solbergia päätöspätkällä pysyi Solberg kolmantena 4,2 sekunnin erolla. Kymmenen sekunnin aikasakko oli siis ratkaiseva. Grönholm näytti karkaavan mestaruuteen MM sarjassa.
Saksan ralli: Saksan nousi MM sirkukseen Portugalin rallin tilalle. Virallinen syy oli se, että Portugalin sääolot olivat hirveät ja katsojat aiheuttivat vaaratilanteita. Siksi MM kisa siirtyi muualle. Portugalin ralli ajettiin vuonna 2007 uudelleen. Ilmeistä kuitenkin on, että Saksassa on isommat markkinat MM sarjassa oleville autotehtaille ja siksi kisa siirtyi Saksaan. Saksan ralli ajetaan asfaltilla joten tämä olisi ollut Gilles Panizzin heiniä, mutta Panizzi oli loukannut kotitapaturmassa solisluunsa joten hän ei osallistunut Saksan ralliin. Se helpotti hieman Sébastien Loebin voittoa. Voitto oli Loebin ensimmäinen WRC sarjassa. Toiseksi ajoi Richard Burns ja kolmas oli Grönholm. McRae oli neljäs ja starttausongelmat pudottivat Sainzin viimeisenä päivänä pisteiltä. Näin Grönholm karkasi lisää MM sarjassa.
Uuden Seelannin ralli: Grönholm varmisti mestaruutensa Uudessa Seelannissa. Haastajat Colin McRae ja Burns keskeyttivät. McRae ajoi ulos jo avauspäivänä, mutta Burns oli johdossa ja johto näytti pitävän. Toisena päivänä Burns teki kuitenkin karkean virheen ja ajoi ulos. Näin mestaruusmahdollisuudet katosivat. Burnsin ensimmäinen kausi Peugeot'lla oli pettymys. Britti valitteli koko ajan auton vaikeaa säädettävyyttä. Burnsin MM hopeakin joutui uhan alles, sillä Rovanperä ja Sainz saalistivat pisteitä Uudesta Seelannista: Rovanperä oli toinen ja Sainz neljäs. Mutta Uuden Seelannin sankari oli Grönholm, joka voitolla sinetöi mestaruutensa. Huomion ansaitsee myös Jani Paasonen, joka ajoi uuden Mitsubishi WRC:n ensimmäisen pohja-ajan. Paasosen kisa tosin päättyi auton kaatoon.
Australian ralli: Mestaruuden ratkettua hopeasta jäivät taistelemaan Burns, McRae, Sainz, Solberg, Rovanperä ja periaatteessa myös Gilles Panizzi, joka tosin hävisi soralle edellä mainituille. Australiassa Grönholm oli omaa luokkaansa jälleen. Kakkospaikasta taistelivat Solberg, Sainz ja Rovanperä. Burns keskeytti kytkinvikaan. Colin McRae ei kyennyt edellä mainittujen vauhtiin, ja keskeytti toisena päivänä rikottuaan jäähdyttäjän ylipitkässä hypyssä. McRae oli riitaantunut kartanlukijansa Nicky Gristin kanssa ja Australiassa McRaen vierellä istui vanha konkari Derek Ringer. Ringer oli voittanut McRaen kanssa mestaruuden vuonna MM-rallikausi 1995. Taistelu toisesta sijasta päättyi Rovanperän voittoon. Solbergin Subaru ja Sainzin Focus hävisivät selvästi nopeilla teillä Peugeoteille ja pohja-ajat, joita molemmat ajoivat, menivät enemmän kuljettajien kuin auton ansioksi. Ford oli ilmoittanut leikkaavansa kuljettajabudjetteja, jotta enemmän rahaa olisi käytettävissä uuden Focus WRC version kehittämiseen. Tämä tarkoitti että Sainzin ja McRaen oli etsittävä uusi tallipaikka. Molemmat menivät lopulta Citroenille. McRaen siirto kerrottiin hyvissä ajoin, mutta Australiassa Sainz ei tiennyt missä ajaisi 2003. Grönholmin jälkeen pisteet jaettiin järjestyksessä Rovanperä, Solberg, Sainz, Märtin, Gardemeister. Mäkinen ajoi neljänneksi, mutta hylättiin auton alipainon takia.
Walesin ralli: Kauden päätöksessä hopeataistelu huipentui: Burns oli kiinni hopeassa, mutta pisteen päässä oli McRae josta pisteen oli jäänyt Sainz, jonka tuntumassa olivat Rovanperä, Panizzi ja Solberg. Kaikilla olisi onnistuessaan mahdollisuus ottaa hopea. Kisan alku kulki puoliväliin asti normaalisti: Grönholm johti. Toisesta paikasta taistelivat Solberg, Märitn ja Sainz. Kisan puolivälissä ajettiin ek "Halfway 1". Se koitui kohtalokkaaksi Grönholmille, Paasoselle ja Delecourille. Grönholm kaatoi Peugeot WRC:nsä johtopaikalta ja keskeytti. Täsmälleen samassa paikkaa kaatoi Paasonen. Myös tulos oli sama: keskeytys oli edessä. Mitsubishin ykköskuljettaja Delecour ajoi ulos Australiassa ja vakiokartanlukija Daniel Grataloup loukkaantui. Tuuraajan, Dominique Savignonin, nuotti myöhästyi Halfwayn ek:lla ja Delecour ajoi ulos. Ulosajon jälkeen Delecour kiivastui ja huusi ranskasi vapaasti käännettynä kartanlukijalleen "aivan liian myöhään!", tarkoittaen nuottia. Grönholmin keskeytys loi aivan uuden tilanteen: nuoret kuljettajat Solberg ja Märtin taistelivat voitosta, eikä Sainzkaan ollut kuin n. kahdenkymmenen sekunnin päässä toisen ajopäivän päättyessä. Edessä oli huima taistelu, mutta Sainz totesi jo illan huollossa ajavansa MM hopeasta, hulluja riskejä ei siis espanjalainen ottaisi. Aamun avauksessa Solberg löi luun kurkkuun haastajilleen; Märtin ja Sainz jäivät yli kaksikymmentä sekuntia. Kisa näytti ratkenneen. Sainz oli saanut Bursnista haastajan kolmospaikasta. Miehet taistelivat myös MM hopeasta. Sainz putosi Burnsin taakse, Solberg piti johtonsa kun tultiin huoltotauolle. Huollon jälkeen suunnattiin kuuluisalle Margamin ek:lle. Siellä on vuosien saatossa nähty monia ratkaisuja, kuuluisi on Sainzin keskeytys ja mestaruuden menetys vuonna 1998, kun Toyota Corolla hajosi 500m ennen maalia. Ratkaisuja koettiin myös vuonna 2002. Sainzin ja Burnsin tiukka taistelu päättyi Burnsin ulosajoon Margamissa. Näin hermonsa tiukassa paikassa pitänyt Sainz kuittasi kolmospaikan takaisin iteselleen. Solberg karkasi voittoon. Jotkut epäilivät Fordin antavan tallimääräyksen Märitnille, että Sainz olisi laskettava ohi toiselle paikalle. Tämä olisi varmistanut MM hopean Sainzille, sillä Solbergin voittaessa ja Sainzin ollessa kolmas hopea olisi Solbergin. Tällä kertaa Ford kunnioitti urheilullisuutta ja hienon ajon tehnyt Märtin sai pitää kakkospaikkansa ja Sainz otti kolmospaikallaan pronssia MM sarjassa. Tämä oli hyvä näyttö myös tuleviin tallineuvotteluihin, joiden jälkeen Sainz vahvistettiin Citreonin kolmanneksi kuljettajaksi kaudelle 2003. Walesissa nähtiin rallin uuden sukupolven esiinmarssi. Tämä oli enteellinen kisa, sillä kaudella 2003 Solberg, Märtin ja Saksan rallissa loistanut Loeb tahdittivat sarjaa, kovan vastuksen loppuun saakka antoivat Sainz ja Burns, kuten Walesissa 2002.
Jonsu
Jonsu (oik. Leena Johanna Salomaa, s. 18. tammikuuta 1984 Espoo) on suomalainen laulaja-lauluntekijä-muusikko, Indica-yhtyeen perustajajäsen, laulaja, viulisti ja kitaristi.
Elämä ja ura
Jonsun isä on hiukkasfyysikko ja äiti musiikkileikkikoulun opettaja. Jonsu aloitti musiikin harrastamisen jo varhaislapsuudessaan. Hän on säveltänyt kuusivuotiaasta saakka, esikuvinaan Mozart ja Chopin. Neljävuotiaana ensimmäisen viulunsa saanut Jonsu siirtyi myöhemmin rockmusiikin pariin ja perusti Indican pienenä Minijousissa tapaamansa Heinin kanssa. Hän on käyttänyt lempinimeä ”Jonsu” lapsesta saakka. Se on ollut hänen muusikon salanimensä jo hänen äänitettyään vuonna 1992 lastenlauluja Tapiolan koulussa.
Jonsu lauloi muiden artistien mukana kappaleella ”Eternal Flame” (alkuperäinen esittäjä The Bangles). Kappale julkaistiin Lastenklinikoiden Kummit ry:n julkaisemalla levyllä Elämä lapselle 2004. Hän vieraili laulajana Nightwishin kappaleella ”Erämaan viimeinen”, joka julkaistiin singlenä joulukuussa 2007. Kappale on suomeksi laulettu versio yhtyeen Dark Passion Play -albumilla ilmestyneestä instrumentaalista ”Last of the Wilds”.
Jonsu on naimisissa Jesse Hietasen kanssa, ja heillä on yhteiset, vuonna 2015 ja vuonna 2019 syntyneet lapset. Anne Pohtamo-Hietanen on Jonsun anoppi.
Indican lisäksi Jonsu on esiintynyt myös duoyhtyeessä JED, jonka hän muodostaa yhdessä Tiktak-yhtyeestä tunnetuksi tulleen Empun kanssa.
Jonsun ensimmäinen sooloalbumi Lentotähtien tiellä julkaistiin maaliskuussa 2022.
Björn Smeds
Björn Smeds (16. marraskuuta 1915 Loviisa – 21. maaliskuuta 1952 Helsinki ) oli suomalainen toimittaja, joka vaikutti 1930-luvulla kansallissosialistisissa järjestöissä. Smeds julkaisi Ruotsissa kaksi kirjaa salanimillä Erik Grönberg ja Roland Rönneck.
Björn Smedsin vanhemmat olivat urheiluvaikuttaja, liikemies, voimistelija ja olympiamitalisti Viktor Reinhold Smeds ja Aina Maria Niska (1880–1962). Aina Niska oli salakuljettajana tunnetun Algot Niskan sisar.
Smeds oli 1930-luvulla mukana Arvi Kalstan johtamassa kansallissosialistisessa Suomen Kansan Järjestössä. SKJ:n hajottua Smeds perusti elokuussa 1936 Suomen Työrintama-puolueen yhdessä Yrjö Raikkaan ja Sven B. Oksasen kanssa. Puolue toimi vuoteen 1939 saakka. Smeds toimi Kustannus Oy Vasaran julkaiseman Siniristi-lehden päätoimittajana 1939.
Teoksia
Salanimellä Erik Grönberg: Salanimellä Roland Rönneck:
Jaffa (Tähtiportti)
Jaffat on kuvitteellinen rotu televisiosarjassa Tähtiportti (engl. Stargate SG-1). Biologisesti he ovat ihmisiä ja polveutuvat suoraan maan ihmisistä, joita goa'uldit kidnappasivat isänniksi ja orjiksi käyttäen Tähtiporttia antiikin aikana.
Historia
Jaffoja elää useilla eri planeetoilla riippuen siitä, ketä goa'uldia he palvelevat, joten heillä ei ole yhtä tiettyä "kotimaailmaa" (koska he alun perin olivat ihmisorjia Maasta). Suurimpia jaffojen kansoittamia planeettoja ovat Chulak, Dakara ja Delmak.
Goa'uld-symbioosi
Jaffojen päätehtävä on palvella jumaliaan goa'uldeja sotureina ja hautomoina nuorille goa'uld-toukille. Nuori goa'uld istutetaan pussieläinten pusseja muistuttavaan koloon, joka kaivetaan jaffan keskivartaloon. Siellä se saa kasvaa täysikasvuiseksi ennen varsinaista ihmisisäntään siirtoa.
Goa'uld-toukan läsnäolo korvaa jaffan immuunijärjestelmän, eikä jaffa toukan istutuksen jälkeen kykene elämään kuin muutaman tunnin ilman toukkaa. Goa'uld-toukasta on tosin jaffalle omat hyvät puolensa: toukkaa kantava jaffa on vahvempi, terveempi ja elää pidempään (120-150 vuotta) kuin jaffa, joka ei kanna toukkaa. Egerian löydön yhteydessä kehitettiin tretoniini-niminen lääke, joka auttaa entisiä goa'uld-toukasta luopuneita jaffoja selviämään hengissä.
Ryhmä jaffoja, joka pitää goa'uldeja epäjumalina, piiloutui tuhansia vuosia sitten ja tuli tunnetuksi legendaarisena Sodanina. Nämä jaffat eivät kanna symboleja.
Avioituneiden jaffamiesten täytyy ajaa päänsä kaljuksi pian häiden jälkeen. Vastustuksena vanhoille tavoille Teal'c kasvattaa myöhemmin lyhyet hiukset.
Sarjan tapahtumia
Teal'c (jota esittää Christopher Judge) on jaffa, joka päättää liittyä TP-1:een ja taistella vapauden puolesta. Hän aloittaa yksinäisenä petturina mutta osittain entisen jaffaopettajansa mestari Bra'tacin avustuksella taistelee ja värvää lisää jaffoja taistelemaan vapauden puolesta.
Jaffojen vastarintaliike
Jaffojen vastarintaliike on kapinallisjoukko, joka taistelee goa'uldeja vastaan. Heidän kuuluisa johtajansa on Teal'c. Vastarintaliike perustettiin kuudennen tuotantokauden aikana.
Kahdeksannen tuotantokauden lopussa Teal'c saavuttaa tavoitteensa ja auttaa jaffat vapauteen goa'uldien orjuudesta. Goa'uldit olivat heikoilla ensimmäisen Järjelmäherrojen välisen sisällissodan takia, jonka aiheuttivat Baal ja Anubiksen yllättävä paluu sekä replikaattorien hyökkäys galaksiin. Hieman sen jälkeen tau'rien joukot onnistuivat voittamaan replikaattorit ja jaffat näkivät goa'uldien kyvyttömyyden puolustautua replikaattoreita vastaan todisteena siitä, että he ovat valejumalia. Varsinkin Järjestelmäherra Baalin pelkurimainen pako vastarintaliikkeeltä aiheutti sen, että jaffat kääntyivät yhtenä suurena joukkona goa'uldeja vastaan.
Vapaa Jaffavaltio
Yhdeksännellä tuotantokaudella perustetaan Vapaa Jaffavaltio. Valtion johdossa on Korkein neuvosto, joka kuitenkin aluksi riitelee keskenään eikä aina kykene tekemään päätöksiä. Ilmeisesti korkeimman neuvoston edustajien valta perustuu sotilasvaltaisiin yhteenliittymiin Teal'cin tahdon vastaisesti. Teal'c itse kannattaa "uusia tapoja", jotka hän on ilmeisesti oppinut tau'reilta; hän mm. mainitsee kenraali Hank Landrylle, että hän tahtoisi Jaffavaltion olevan edustuksellinen demokratia.
Gerakista tulee jaffojen korkeimman neuvoston johtaja huolimatta Teal'cin ja tau'rien yrityksestä. Hän jopa vahvistaa asemaansa kaappaamalla järjestelmäherra Baalin ja teloittamalla tämän neuvoston silmien edessä. Hän näyttää kiinnostusta Orien uskontoon. Nähtyään Orin saarnaajan pitämän esityksen hän on entistä kiinnostuneempi, vaikka on voittanut neuvoston mielen taakseen.
Sisällissodan uhka syntyy, kun Gerak päättää, että kaikkien jaffojen tulisi palvoa Oria. Gerak jopa tekee lain asiasta, kun saarnaajat ehdottavat, että kaikki vääräuskoiset pitäisi tappaa. Hän on liian pelokas, joten hänet viedään jumalten kaupunkiin Celestiaan ja muutetaan Orin saarnaajaksi. Kun Teal'c saa neuvoston ymmärtämään, ettei kannata seurata Oria, Gerak tulee ja ilmoittaa että "on kaikkien jaffojen kohtalo palvella alkuperää!". Teal´c yrittää pakottaa Gerakin valitsemaan Jaffojen ja Orien välillä uhkaamalla Jaffa-sisällissodalla ja vie hänet isänsä haudalle, jossa hän saa käännettyä tämän puolelleen. Gerak käyttää saarnaajan voimiaan ja parantaa Tähtiportti-tukikohdan Orien lähettämästä rutosta mutta kuolee itse prosessissa.
Gerakin jälkeen Jaffavaltio pyrkii siirtymään kohti demokratiaa mutta Goa úld Baal häiritsee kehitystä ja alkaa aivopestä Jaffojen korkeimman neuvoston jäseniä itselleen uskolliseksi tarkoituksenaan luoda yhtenäinen, hänen komennossaan oleva Jaffa-armeija taistelemaan Oreja vastaan. SG1 ja Bra´tac kuitenkin pilaavat Baalin suunnitelmat ja Jaffavaltio aloittaa siirtymisen kohti demokratiaa.
Orien hyökättyä galaksiin ja saavutettua ylivoiman, Jaffat alkoivat tulla vähitellen epätoivoisiksi ja päättivät käyttää Dakaran superasetta tuhotakseen kaikki Orien saarnaajat sekä koko Orien armeijan vaikka samalla tuhoutuisi valtava määrä ihmishenkiä. Jaffat käyttivät Dakaran superasetta eräällä planeetalla tappaakseen Adrian sekä kaikki alkuperään kääntyneet Orien seuraajat mutta Adria selviytyi aseesta kaulakorunsa turvin ja sai tietää sen olinpaikan Dakaralla. Adria hyökkäsi Dakaralle ja tuhosi sekä superaseen että Dakaran planeetan. Koska Dakara oli symbolisen merkityksensä vuoksi ( siellä tapahtui ensimmäisen Goa úldin istuttaminen Jaffa-isäntään ja siten voidaan katsoa ensimmäisen Jaffan syntyneen siellä) ainoa planeetta, joka piti Jaffavaltion yhtenäisenä, sen tuho sai aikaan Jaffavaltion hajoamisen erilaisiin hajanaisiin ryhmittymiin.
Lista tunnetuista Jaffoista
Mythology of Stargate
Lemuel W. Royse
pienoiskuva|Lemuel W. Royse Lemuel Willard Royse (19. tammikuuta 1847 – 18. joulukuuta 1946) oli yhdysvaltalainen republikaanipuolueen poliitikko. Hän toimi Warsawin pormestarina vuosina 1885–1891 ja istui Yhdysvaltain edustajainhuoneen jäsenenä Indianasta vuosina 1895–1899. Hän oli epäonnistuneesti ehdolla kolmannelle kaudelle vuonna 1898. Hän oli varsinaiselta ammatiltaan juristi ja jäi eläkkeelle vuonna 1940. Hänet on haudattu Oakwoodin hautausmaalle.
Pensassarvikuono
Pensassarvikuono, aiemmilta nimiltään suippohuulisarvikuono ja mustasarvikuono (Diceros bicornis) on äärimmäisen uhanalainen afrikkalainen nisäkäslaji.
Ulkonäkö ja koko
Pensassarvikuonot ovat ihmistä kohtaan aggressiivisia. Kun eläin saa vainun ihmisestä, se hyökkää häntä kohti. Pensassarvikuono on erinomainen juoksija, joka lyhyellä matkalla saavuttaa miltei 50 kilometrin tuntinopeuden.
Pensassarvikuonot ovat erittäin likinäköisiä, mutta niillä on kuitenkin erinomainen kuulo- ja hajuaisti.
Pensassarvikuonolla on useita alalajeja, joista yksi, läntisessä Afrikassa elänyt Diceros bicornis longipes, kuoli sukupuuttoon 2000-luvulla. Jotkut pensassarvikuonot sopeutuvat kuivaan hyvin. Eräs pensassarvikuonon alalaji elää Namibin puoliaavikolla Damaramaassa jossa kasvaa jonkin verran puita, pensaita ja ruohoa. Somaliassa elävät sarvikuonot kykenevät olemaan juomatta monta viikkoa kerrallaan.
Levinneisyys
Pensassarvikuonoja elää ainoastaan pienillä alueilla Afrikan etelä- ja itäosissa, rajoittuen idässä Somaliaan ja etelässä Etelä-Afrikkaan.
Muonionalustan piiri
Muonionalustan piiri sijaitsee Pajalan kunnassa Ruotsissa. Sen väkiluku on.
Aiheesta muualla
thumb|left|Pajalan kunnan piirit
Pesonius
Pesonius on muun muassa seuraavien henkilöiden sukunimi:
Nuevo León
Nuevo León on osavaltio Meksikossa. Sen pääkaupunki on Monterrey. Osavaltion pinta-ala on 64 220 neliökilometriä ja asukasluku vuonna 2014 noin viisi miljoonaa. Osavaltio jakautuu 43 kuntaan.
Nuevo León sijaitsee Yhdysvaltojen vastaisella rajalla. Sen naapuriosavaltioita ovat Tamaulipas idässä, San Luis Potosí etelässä sekä Zacatecas ja Coahuila lännessä. Osavaltion poikki kulkee Sierra Madren vuorijono. Vuorten pohjoispuolella on Rio Granden laakea jokilaakso, jonka kuiva ilmasto suosii vain kaktuksia ja pensaikkoa.
Osavaltion talouselämän ytimenä on öljynjalostus, kevyt ja raskas teollisuus. Siellä tuotetaan rautaa, terästä ja kemikaaleja. Tuotantotalous tuottaa 27 % bruttokansantuotteesta, palvelut 22 %, kauppa 19 % ja maanviljelys vain kaksi prosenttia.
Alueella on liikkunut metsästäjä-keräilijöitä jo 8900 vuotta eaa., mutta espanjalaisten konkistadorien tullessa siellä ei ollut suuria asutuskeskuksia.
Päre
thumb|220px|Kattopäre lähikuvassa. thumb|220px|Kota katettuna päreillä. thumb|220px|Pärepäällystettä [[Koitelinkoski|Koitelinkoskella.]] thumb|220px|Kodan kattoa laitetaan kolminkertaiselle päreelle, Multia. Päre on puun rungosta pituussuuntaan kiskomalla tai höyläämällä valmistettu ohut levymäinen suikale. Päre on ohuempi kuin paanu. Kiskotut ja höylätyt päreet eroavat toisistaan sekä rakenteeltaan että käyttötarkoitukseltaan. Kiskotussa päreessä puun syyt kulkevat ehjinä päreen päästä päähän, mutta höylätyssä päreessä syyt katkeilevat päreen pinnassa. Kiskotuista päreistä punotaan koreja ja niitä on käytetty valaisemiseen. Pärekatossa taas käytetään useimmiten höylättyjä päreitä.
Kiskotut päreet
Kiskotut päreet tehdään männystä. Puu on valittava huolella, sen on oltava suorasyistä, oksatonta ja tiheälustoista. Sopivanpituiseksi katkaistu pärepölkky halotaan ensin kelleksiksi, sitten lohkoiksi. Näistä lohkaistaan vielä sydänosa pois. Pintaosa lohkotaan puukon avulla aina kahteen osaan niin monta kertaa, että lopulta saadaan ohuita päreitä. Halkaistaessa puuta täytyy taivuttaa oikeaan suuntaan, jotta halkeaminen tapahtuisi suoraan. Koripäreet ovat yleensä 3–4 cm leveitä, 2–3 mm paksuja ja hyvinkin pitkiä ja ne viimeistellään vuolemalla.
Aiemmin myös pärekattoja tehtiin kiskotuista päreistä, mutta pärehöylien kehittyessä 1860-luvulta lähtien kattoihin ryhdyttiin käyttämään höylättyjä päreitä. Kiskotun päreen etuna höylättyyn päreeseen nähden on se, että vesi valuu paremmin rikkoutumattomia puunsyitä pitkin pois. Ne ovatkin nykyisin käytettyjä höylättyjä kattopäreitä kestävämpiä.
Huntsman Corporation
Huntsman Corporation on yhdysvaltalainen kemianteollisuuden yritys. Sen tuotevalikoimaan kuuluvat muun muassa erilaiset kuluttajatuotteiden kuten puhdistusaineiden raaka-aineet, polyuretaanit ja pigmentit, ja sen yritysasiakkaisiin kuuluvat BMW, General Electric, Chevron, Procter & Gamble ja Unilever. Huntsmanilla on yli 75 tuotanto- ja tuotekehityslaitosta yli 30 maassa. Yksi niistä on Porin titaanidioksiditehdas Suomessa.
Ryan O’Shaughnessy
Ryan O'Shaughnessy (s. 27. syyskuuta 1992) on irlantilainen laulaja-lauluntekijä ja entinen näyttelijä Skerriesistä. O'Shaughnessy nousi kuuluisuuteen sijoittuessaan viidenneksi Britain's Got Talent-kilpailun kuudennella tuotantokaudella sekä esiintyessään The Voice of Ireland -kilpailun ensimmäisellä tuotantokaudella. Hän edusti Irlantia vuoden 2018 Euroviisuissa Lissabonissa kappaleella "Together".
Päre
Höylätyt päreet
Höylättyjä kattopäreitä valmistetaan kuusesta, männystä ja haavasta. Kattoon tarvitaan noin 45–50 cm pitkiä, 15 cm leveitä, 3–5 mm paksuja päreitä, jotka tehdään tavallisesti koneellisesti eli höylätään pärehöylällä. Päreillä voidaan päällystää myös seinäpintoja lautavuorauksen sijaan. Päre on perinteinen puusta tehty valmiste, jota on kevyt käsitellä ja helppo huoltaa.
Huntsman Corporation
The Huntsman Corporation perustettiin vuonna 1970 nimellä The Huntsman Container Corporation. Yritys toimi pitkään muovipakkausalalla, mutta on vuodesta 2000 keskittynyt kemianteollisuuteen. Perheyritys listattiin New Yorkin pörssiin helmikuussa 2005. Yritys on kasvanut etenkin ostamalla muita yrityksiä, mutta on myös luopunut joistakin toiminnoistaan.
Ryan O’Shaughnessy
Nuoruus ja yksityiselämä
Ryan on nuorin kolmesta lapsesta. Hänellä on vanhempi veli nimeltä Graham ja sisko nimeltä Apryl. Ryan oli myös oppilas Dublin Institute of Technology-koulussa. Hän kuvaa itseään "monipuoliseksi" laulajaksi. 4-vuotiaana hän liittyi Billie Barry Stage School-kouluun ja uskoo, että tässä paikassa hän oppi laulutaitonsa. Hän soittaa kitaraa, pianoa ja saksofonia sekä kirjoittaa ja tuottaa musiikkia lukuisille artisteille.
Huntsman Corporation
2000-luvun loppuvuosina Huntsman oli kahden sittemmin peruuntuneen ostotarjouksen kohteena, joista seurasi oikeusjuttuja.
Ryan O’Shaughnessy
Fair City
O'Shaughnessy näytteli orvon Mark Halpin roolia irlantilaisessa Fair City -nimisessä saippuaoopperassa yhdeksän vuoden ajan (2001-2010)
Huntsman Corporation
Historiaa
Yrityksen perustaja Jon M. Huntsman syntyi vuonna 1937 opettajaperheeseen Idahon osavaltion Blackfootissa. Vuonna 1950, kun Jon oli 13-vuotias, perhe muutti Kalifornian Palo Altoon, jossa Jonin isä aloitti jatko-opinnot Stanfordin yliopistossa.
Ryan O’Shaughnessy
The Voice of Ireland
Vuonna 2012 O'Shaughnessy koe-esiintyi The Voice of Ireland-kilpailun "Ääni ratkaisee"-sarjassa. Koe-esiintymisessään hän lauloi Huey Lewiksen ja the Newsin "The Power of Love"-kappaleen ja päätyi Brian Kennedyn joukkueeseen. Kaksintaisteluissa hän esiintyi Colin Handin kanssa. He lauloivat U2:n kappaleen nimeltä "One". Kennedy päätti lähettää Ryanin suoriin lähetyksiin.
Huntsman Corporation
Historiaa
High schoolin jälkeen Jon M. Huntsman sai paperitehtailija Harold Zellerbachilta stipendin Pennsylvanian yliopiston Wharton Schooliin opiskelemaan kaupallisia aineita. Hänen ensimmäinen työpaikkansa oli kananmunayritys Olson Brothers Los Angelesissa, jossa hän oli mukana kehittämässä maailman ensimmäistä muovista munakennoa. Sivutöinään Huntsman hoiti hyvin myyviä Greatest Hits -tyyppisiä kokoelmalevyjä tuottavaa levy-yhtiötään. Vuonna 1967 hänet nimitettiin Olson Brothersin ja Dow Chemical Companyn perustaman yhteisyrityksen Dolco Packaging Corporationin toimitusjohtajaksi.
Ryan O’Shaughnessy
Britain's Got Talent
Kaksintaisteluiden jälkeen, mutta ennen The Voice of Irelandin suoria lähetyksiä, O'Shaughnessy koe-esiintyi Britain's Got Talent-kykyjenetsintäkilpailussa. Hän esitti oman kirjoittamansa kappaleen nimeltä "No Name". Kappaleen inspiraatio tuli tytöstä, johon hän oli ihastunut. Hän sai kolme "Kyllä"-ääntä Simon Cowellilta, Alesha Dixonilta ja David Walliamsilta. Koe-esitys lähetettiin televisiossa sen jälkeen kun hän oli karsiutunut The Voice of Irelandin-kilpailusta. O'Shaughnessy oli kuitenkin ehtinyt allekirjoittaa sopimuksen Universal Recordsin kanssa. Viikko ennen The Voice of Irelandin suoria lähetyksiä hänet kutsuttiin takaisin Britain's Got Talent-kilpailuun. Tuomarit aikoivat lähettää O'Shaughnessyn suoriin lähetyksiin, mutta hänen finaalipaikkansa The Voice of Ireland-kilpailussa ja sopimuksensa Universalin kanssa johdosta, hänet diskattiin. O'Shaughnessy kuitenkin lopetti yhteistyön Universalin kanssa ja myöhemmin ilmoitettiin, että O'Shaughnessy pääsisi esiintymään Britain's Got Talentin semifinaalissa.
Huntsman Corporation
Historiaa
Vuonna 1970 Jon M. Huntsman lähti perustamaan omaa yritystään, jonka nimeksi tuli Huntsman Container Corporation ja kotipaikaksi Fullerton Kaliforniassa. Kun yhtiön ensimmäinen tehdas oli rakenteilla, Huntsman kutsuttiin presidentti Richard Nixonin hallinnon tehtäviin. Nixonin eron jälkeen Huntsman palasi yritykseensä, joka kehitti erilaisten kertakäyttöastioiden lisäksi muun muassa ensimmäisen suljettavan muovikotelon McDonald’sin Big Mac -hampurilaiselle 1974.
1970-luvun puolenvälin jälkeen Huntsman myi pakkausyrityksensä Keyes Fiber Companylle kahdeksan miljoonan dollarin hinnalla sopimuksella, että jatkaa yrityksen johdossa vielä neljä vuotta. Vapauduttuaan tästä velvoitteesta Huntsman perusti 1982 nykyisen kemian alan yhtiönsä Salt Lake Cityyn, Utah’n osavaltioon.
Ryan O’Shaughnessy
The Hit
12. heinäkuuta 2013 ilmoitettiin, että O'Shaughnessy olisi yksi artisteista jotka osallistuvat uuteen irlantilaiseen lauluntekokilpailuun nimeltä The Hit kilpaillen Brian Kennedyä, hänen valmentajaansa The Voice of Ireland-kilpailussa vastaan.
Kilpailussa joka televisioitiin 2. elokuuta 2013 oli kuusi lauluntekijää joíden kuudesta kappaleista valittiin kaksi. O'Shaughnessy valitsi Gavin Doylen kappaleen nimeltä "Blush" sekä Mark Grahamin ja Frances Mitchellin kappaleen nimeltä "Who Do You Love?". O'Shaughnessy valitsi "Who Do You Love?"-kappaleen listakilpailuun Brian Kennedyä vastaan. O'Shaughnessy voitti kilpailun sijoittuen kolmanneksi Irlannin singlelistalla päihittäen Kennedyn jonka kappale "Try" sijoittui viidenneksitoista Irlannin singlelistalla.
Huntsman Corporation
Historiaa
Vuonna 1992 Huntsman osti Goodyear-kumivalmistajan joustopakkausliiketoiminnan. Seuraava hankinta oli kaksi kemiantehdasta Monsantolta, minkä jälkeen Huntsman teki historiansa suurimman yritysoston hankkimalla omistukseensa Texacon kemianteollisuusyrityksen. Kauppa miltei kaksinkertaisti Huntsmanin liikevaihdon.
Ryan O’Shaughnessy
The Hit
30. elokuuta O'Shaughnessy, yhdessä neljän muun listakilpailun voittajien kanssa esittivät kappaleensa finaalissa. Kilpailun voitti Finbar Furey.
Huntsman Corporation
Historiaa
Yritysostot jatkuivat, kunnes vuonna 1996 kaikki toiminnot yhdistettiin nykyiseksi Huntsman Corporationiksi. Perustajan toiseksi vanhin poika Peter R. Huntsman astui yhtiön johtoon ja jatkoi sen laajentamista yritysostoin Pohjois-Amerikan lisäksi Euroopasta ja Australiasta.
Ryan O’Shaughnessy
Bayview Records
Vuonna 2015 O'Shaughnessy perusti levy-yhtiön nimeltä 'Bayview Records'.
Beta (moottoripyörävalmistaja)
thumb|Beta Rev 3 vuosimallia 2000. Betamotor S.p.A. on italialainen moottoripyörävalmistaja, joka on erikoistunut enduro- ja trialpyöriin. Yhtiö perustettiin Firenzessä vuonna 1904 Società Giuseppe Bianchi -nimisenä.
Trialin maailmanmestari Jordi Tarres ajoi yhtiön Beta TR34 -mallilla ja Zero-prototyypillä kausina 1987–1989. Suomalainen Jari Mattila ajoi Betalla enduron maailmanmestaruussarjassa kaudella 2007.
Gottlieb Pesonius
Gottlieb Leopold Pesonius (15. marraskuuta 1823 Vehkalahti – 26. marraskuuta 1884 ) oli Jyväskylän valtuuston ensimmäinen puheenjohtaja vuodesta 1875 ja Jyväskylän Ylä-alkeiskoulun eli myöhemmän Jyväskylän lyseon ensimmäinen rehtori. Pesonius omisti Koskensaaren ruukin (naulatehtaan) Petäjävedellä.
Pesoniuksen vanhemmat olivat kirkkoherra Olof Pesonius (k. 1849) ja Anna Katarina Häggroth. Hänen puolisonsa oli vuodesta 1854 Fredrika Sofia Söderström (k. 1904). Hänet on haudattu Jyväskylän vanhalle hautausmaalle.
Huomautukset
<references group="Huom"/>
Huntsman Corporation
Historiaa
Vuonna 1999 Huntsman osti jälleen miltei itsensä kokoisen yrityksen nimeltä Imperial Chemical Industries, joka tuotti polyuretaaneja, titaanidioksidia, aromiaineita ja petrokemian tuotteita.
Ryan O’Shaughnessy
Eurovision laulukilpailu 2018
31. tammikuuta 2018 ilmoitettiin, että O'Shaughnessy edustaa Irlantia vuoden 2018 Eurovision laulukilpailussa kappaleella "Together".
Kaljumäntykukka
Kaljumäntykukka (Hypopitys hypophegea) on mäntykukkien sukuun ja kanervakasvien heimoon kuuluva laji. Toisinaan se luokitellaan kangasmäntykukan alalajiksi.
Huntsman Corporation
Historiaa
Vuonna 2006 Huntsman laajeni tekstiilienkäsittelykemikaaleihin ostamalla Ciba Specialty Chemicals -yhtiön ja pari vuotta myöhemmin Baroda-yksikön Metrochem Industries -yhtiöltä.
2010-luvulla Huntsman on laajentanut eri toimialojensa tuotantoa muun muassa Saudi-Arabiaan, Intiaan, Turkkiin, Walesiin ja Venäjälle.
Vuonna 2014 Huntsman osti Rockwood-yhtiöltä lisäaine- ja titaanidioksidiliiketoiminnat, mikä teki Huntsmanista maailman suurimman värillisten ja valkoisten pigmenttien valmistajan maailmassa. Ostettuihin tehtaisiin kuuluu Porin titaanidioksiditehdas Suomessa.
Marvel Studios: Assembled
Marvel Studios: Assembled on Disney+-tilausvideopalveluun julkaistu yhdysvaltalainen dokumenttispesiaaleista koostuva televisiosarja. Jokainen sen jakso keskittyy joko yhteen Marvel Cinematic Universen (MCU) televisiosarjaan tai elokuvaan.
Sarja julkistettiin helmikuussa 2021 ja sen ensimmäinen jakso julkaistiin 12. maaliskuuta 2021, jokaisen jakson saadessa esityksensä sen käsittelemän sarjan päättymisen tai elokuvan teatteriesityskierroksen päättymisen jälkeen.
Tausta
Assembled julkistettiin helmikuussa 2021, ja siihen luvattiin kuuluvan dokumenttispesiaalit, jotka tutkisivat muun muassa WandaVisionin (2021), The Falcon and the Winter Soldierin (2021), Lokin (2021), Black Widow’n (2021) ja Hawkeyen (2021) kulisseja. Assemblediä kutsuttiin Marvel Studiosin clip show -sarjan Marvel Studios: Legends seuralaissarjaksi, sillä Legends julkaisee omia jaksojaan ennen kuin niihin käsittelevien hahmojen oma Disney+-sarja tai elokuva julkaistaan.
Julkaisu
Assembledin ensimmäinen dokumenttispesiaali julkaistiin Disney+:aan 12. maaliskuuta 2021. Jokainen seuraava dokumenttispesiaali julkaistaan käsittelevän Disney+-sarjan päätyttyä tai sitä käsittelevän elokuvan teatteriesityskierroksen päätyttyä.
Aiheeseen liittyvät dokumentit
4. marraskuuta 2022 Disney+:aan julkaistiin Anthony Giacchinon ohjaama ja käsikirjoittama dokumentti nimeltä Director by Night, joka kurkistaa televisiospesiaalin Werewolf by Night kulissien taakse ja käsittelee Michael Giacchinon, Anthonyn veljen ja Werewolf by Nightin ohjaajan, uraa sekä säveltäjänä että ohjaajana.
Mars-symboli
100px|pienoiskuva|Mars-symboli Mars-symboli (♂) on ikivanha symbolikuvio, jonka muodostavat ympyrä ja siitä yläoikealle työntyvä nuolikuvio. Symbolin katsotaan alun perin kuvaavan roomalaisten sodanjumalan Marsin kilpeä ja keihästä.
Kuviota käytetään Mars-planeetan symbolina muun muassa almanakoissa. Sitä on käytetty myös raudan symbolina varsinkin alkemiassa.
Nykyisin Mars-symbolin tunnetuin merkitys on sen käyttö miehen ja muun koiraan sukupuolisymbolina, kun taas Venus-symboli (♀) merkitsee naista tai naarasta.
Mars-symbolia on sovellettu kaupalliseen käyttöön muun muassa ajoneuvovalmistajana tunnetun Volvon logossa.
Mars-symbolin Unicode-koodiarvo on U+2642.
Boris Petrović-Njegoš
Boris Petrović-Njegoš, (s. 21. tammikuuta 1980, Les Lilas, Ranska) on Montenegron syrjäytetyn kuningasperheen päämiehen Nikola Petrović-Njegošin vanhin poika ja siten hypoteettinen kruununperijä.
Boris valmistui kesäkuussa 2005 École Nationale Supérieure des Arts Décoratifin taidekoulusta, Pariisissa. Boris opiskeli typografiaa.
Boriksen isä Nikola sanoi kerran: "Hänestä ei ole kuninkaaksi". Nikola ehdotti kuninkaaksi Boriksen poikaa Borista.
Rabbe Smedlund
Rabbe Gustav Smedlund (s. 6. lokakuuta 1948 Kokkola) on suomenruotsalainen näyttelijä, joka on näytellyt paljon Helsingin Kaupunginteatterissa ja Svenska Teaternissa.
Ura
Smedlund opiskeli vuosina 1973–1977 Teatterikorkeakoulussa, josta valmistui näyttelijäksi. Sitä ennen hän opiskeli vuoden Göteborgin lähellä sijaitsevan yhteispohjoismaisen kansankorkeakoulun draamalinjalla.
Smedlundin ääni on tuttu lastenohjelmista, ja niistä merkittävimpiin rooleihin kuuluu Muumipeikon ja Nuoren Muumipapan rooli televisiosarjassa Muumilaakson tarinoita. Hän on ääninäytellyt monissa muissakin animaatiosarjoissa ja -elokuvissa, kuten Postimies Pate, Alfred J. Kwak ja Pekka Töpöhäntä. Smedlund on myös näytellyt kuunnelmissa sekä lukenut dokumentteja ja luonto-ohjelmia.
Smedlund on kertonut avoimesti olevansa homoseksuaali. Smedlund on naimisissa Bosse-nimisen miehen kanssa.
Vuonna 2010 Smedlund palkittiin Pro Finlandia -mitalilla ja 2021 Svenska kulturfondenin palkinnolla.
Smedlund on opettanut näyttelijäntyötä Teatterikorkeakoulussa sekä toiminut kummina kahdelle Teatterikorkeakoulun oppilaalle.
Nick Palmieri
Nick Palmieri (s. 12. heinäkuuta 1989 Utica, New York, Yhdysvallat) on yhdysvaltalainen jääkiekkoilija, joka edustaa Itävallan korkeimmalla sarjatasolla EBELissä pelaavaa HC Bolzanoa.
Junioriura
OHL-seura Erie Otters varasi Palmierin CHL:n varaustilaisuudessa toisella kierroksella 30. pelaajana vuonna 2005. Seuraavaksi kaudeksi 2005-2006 hän siirtyi pelaamaan Ottersiin. Tulokaskaudellaan hän pelasi 68 ottelua, joiden aikana teki 13 maalia ja yhteensä 23 tehopistettä. Toisella kaudellaan hän pelasi 56 ottelua ja teki niissä 24 maalia sekä 21 syöttöpistettä. Hän oli joukkueen paras maalintekijä ja kolmanneksi paras pistemies. Lisäksi hänet valittiin kauden päätteeksi pelaamaan CHL:n lupaavien tulokkaiden otteluun.
New Jersey Devils varasi hänet kesällä 2007 NHL:n varaustilaisuudessa kolmannella kierroksella 79. pelaajana. Palmieri jatkoi vielä varaamisensa jälkeen Ottersissa. Hän pelasi 50 peliä ja oli Justin Hodgmanin jälkeen joukkueen toiseksi paras maalintekijä 28 osumallaan. Hän teki yhteensä 46 tehopistettä. Ottersin kauden päätyttyä runkosarjaan, Palmieri pääsi debytoimaan ammattilaistasolla pelatessaan loppukauden aikana Devilsin AHL-farmiseura Lowell Devilsissä yhdeksän ottelua. Niiden aikana hän teki yhden maalin.